CELEX: 62011CO0029
Language: el
Date: 2011-04-08 00:00:00
Title: Διάταξη του Δικαστηρίου (πέμπτο τμήμα) της 8ης Απριλίου  2011. # Aurora Elena Sfichi κατά Direcţia Generală a Finanţelor Publice Suceava και λοιπών (C-29/11) και Adrian Ilaş κατά Direcţia Generală a Finanţelor Publice Suceava και λοιπών (C-30/11). # Αιτήσεις για την έκδοση προδικαστικής αποφάσεως: Tribunalul Suceava - Ρουμανία. # Άρθρο 104, παράγραφος 3, πρώτο εδάφιο, του Κανονισμού Διαδικασίας - Εσωτερικοί φόροι - Άρθρο 110 ΣΛΕΕ - Περιβαλλοντικός φόρος που επιβάλλεται στα αυτοκίνητα οχήματα κατά την πρώτη ταξινόμησή τους. # Συνεκδικασθείσες υποθέσεις C-29/11 και C-30/11.

Διάταξη του Δικαστηρίου (πέμπτο τμήμα) της 8ης Απριλίου 2011 – Sfichi και Ilaş κατά Direcţia Generală a Finanţelor Publice
            Suceava κ.λπ.
      (Συνεκδικασθείσες υποθέσεις C‑29/11 και C-30/11)
      «Άρθρο 104, παράγραφος 3, πρώτο εδάφιο, του Κανονισμού Διαδικασίας – Εσωτερικοί φόροι – Άρθρο 110 ΣΛΕΕ – Περιβαλλοντικός φόρος που επιβάλλεται κατά την πρώτη ταξινόμηση αυτοκίνητων οχημάτων»
      Φορολογικές διατάξεις – Εσωτερικοί φόροι – Περιβαλλοντικός φόρος που επιβάλλεται κατά την πρώτη ταξινόμηση αυτοκίνητων οχημάτων στο εθνικό έδαφος (Άρθρο 110 ΣΛΕΕ) (βλ.
         σκέψεις 23-26 και διατακτ.)
      
      Αντικείμενο 
      
         
               Αίτηση για την έκδοση προδικαστικής αποφάσεως – Tribunalul Suceava – Ταξινόμηση μεταχειρισμένων αυτοκινήτων οχημάτων τα οποία
                  είχαν ταξινομηθεί προηγουμένως σε άλλα κράτη μέλη – Εθνική ρύθμιση η οποία εξαρτά την πρώτη ταξινόμηση των εν λόγω αυτοκίνητων
                  οχημάτων από την καταβολή περιβαλλοντικού φόρου, ενώ τα μεταχειρισμένα αυτοκίνητα οχήματα τα οποία βρίσκονται ήδη στην εγχώρια
                  αγορά απαλλάσσονται από την καταβολή του φόρου αυτού κατά τη νέα ταξινόμηση – Συμβατό της εθνικής ρυθμίσεως με το άρθρο 110,
                  πρώτο και δεύτερο εδάφιο, ΣΛΕΕ – Παρακώλυση της ελεύθερης κυκλοφορίας των εμπορευμάτων 
               
            Διατακτικό 
      Το άρθρο 110 ΣΛΕΕ έχει την έννοια ότι αντιτίθεται στη θέσπιση από κράτος μέλος περιβαλλοντικού φόρου ο οποίος επιβάλλεται
         κατά την πρώτη ταξινόμηση αυτοκίνητων οχημάτων στο εν λόγω κράτος μέλος, αν το φορολογικό αυτό μέτρο έχει διαμορφωθεί κατά
         τρόπο ώστε να αποτελεί αντικίνητρο για τη θέση σε κυκλοφορία στο ως άνω κράτος μέλος μεταχειρισμένων αυτοκινήτων που έχουν
         αγοραστεί σε άλλα κράτη μέλη, αλλά όχι και για τις πωλήσεις μεταχειρισμένων αυτοκινήτων ίδιας παλαιότητας και ίδιου βαθμού
         φθοράς εντός της εγχώριας αγοράς.